
DISPUTATIO  PHYSIOLOGICA 


IX  AUGURALIS 


DE 

CATAMEIIIS. 


Joanne  Morrison  Au£tore. 


y^1x\TAMENiA,  vel  fluxus  fluidi  sanguinei  e 
vagina,  tempore  quo  foeminae  pubes¬ 
cunt,  incipiunt,  et  bona  valetudine  frucnti- 
bus,  (si  uterum  gerentes  et  ladlantes  excipias), 
singulis  mensibus  per  annorum  seriem  re¬ 
deunt. 

Sexus  muliebre,  pubertatis  tempore,  per  to¬ 
tum  terrarum  orbem  huic  profluvio  obnoxium 
est :  hinc  aetas  qua  primum  semet  ostendere 

A  solet, 


\ 

solet,  in  diversis  regionibus  haud  parum  dif¬ 
fert*  . 

.  \  ' 

In  iis  terrae  regionibus  quae  ad  metas  sol¬ 
stitiales  vergunt,  menstrua  circa  nonum  deci- 
muniYQ  aetatis  annum  prorumpunt,  et  quo  pro» 
pius  septentrioni  accedimus,  eo  serius  obre¬ 
punt  ;  et  in  Lapponia  ad  vigesimum  vel  vige¬ 
simum  secundum  remorantur,  nec  desunt  qui¬ 
bus  tempore  aestivo  solummodo  superveniunt, 
ut  LtNNJEUs  affirmat 

Cum  autem  menses  in  hisce  terrae  plagis 

\ 

profluere  incipiunt,  corporis  forma  et  mentis 
dotes  mutationes  maxime  insignes  subeunt ; 
et,  ut  Van  Swieten  monet,  corpus  bimestri 
spatio  magis  nunc  accrescit,  quam  duobus  an¬ 
nis  proxime  elapsis  fieri  consuevit.  Nugae, 
antea  gratissimae,  non  amplius  placent ;  mam¬ 
mae  pulchre  efflorescunt,  pubes  nova  lanugine 

vestitur  ; 


%  Flor0  Lappoiu 

vestitur ;  egregium  est  formae  decus :  nunc 
virgo  matura  viro  fingitur  artubus  ;  grata  et 
erubescens  vultus  protervitas,  ruborem  ama¬ 
bilem  niveo  candore  mistum  ostendit ;  oculi 
ridentes  amoris  scintillis  gliscunt  ;  et  sua¬ 
vissima  totius  corporis  venustas,  blanda  almee 
Veneris  dulcidine  juvenum  mentes  perfundit. 

i 

Tempus  vitae  quo  menses  in  hac  regione  ac¬ 
cidunt,  secundum  vivendi  rationem  et  cor- 

% 

poris  habitum  aliquantum  variat.  Puellae 
praecoces  oppidanae,  quae  hominum  societati 
crebrius  objiciuntur,  et  in  ledlis  mollioribus 
et  cubiculis  calidis  decumbere  solent,  menses 
circa  vel  ante  decimum  tertium  aetatis  annum 
saepe  experiuntur  ;  contra,  rusticanae,  quae  vi¬ 
tam  durius  agunt,  mensibus  rarb  corripiun¬ 
tur  donec  annum  aetatis  quintum  decimum ,  vel 
etiam  decimum  oftavum,  attigerunt.  Puellae 
labe  strumosa  praeditae,  quae  cute  tenuiore  et 
capillis  albis  insigniuntur,  maturius  plerum¬ 
que  mensibus  opportunce  fiant. 


Menses 

Menses  raro  nullo  praenuncio  dato  appa¬ 
rent  ;  quaedam  enim  signa  eos  imminentes 
plerumque  praegrediuntur  ;  hujusmodi  sunt, 
varia  dyspepsiae  indicia,  capitis,  dorsi  et  femo¬ 
rum  dolores,  cordis  palpitatio,  faciei  pallor, 
tensio  mammarum  molesta,  glandularum  colli 
et  inguinis  tumores,  respiratio  difficilis,  pru¬ 
ritus  circa  genitalia,  et  quaedam  urinae  red¬ 
dendae  difficultas.  Cum  haec  symptomata  per 
tempus  nunc  brevius  nunc  longius  perstite¬ 
rint,  copia  muci  tenuis  e  vagina  effunditur, 
quo  omnia  signa  supra  memorata  mitescunt  ; 
huic,  fluxus  sanguineus,  biduo,  vel  triduo  ut 
plurimum  perstans,  subsequitur,  qui  vera 
menstrua  habenda  sunt :  circa  quartum  diem 
ex  tempore  quo  primum  apparuit,  omnino 
decedit,  et  tunc  solita  salutis  munera  redeunt. 
In  quibusdam  autem  foeminis,  hocce  proflu¬ 
vium  paucis  horis  finitur  ;  dum  in  aliis  per 
spatium  octo  vel  decem  dierum  fluere  perstat  y 
“  plerumque  tamen  triduo  absolvitur*.79 

Hcee 

Haec  evacuatio,  jam  breviter  descripta,  per 
triginta  annorum  spatium  singulis  mensibus 
redire  solet,  donec  mulier  quadragesimum 
quartum  aetatis  annum  attigerit  ;  ante  au¬ 
tem  hoc  tempus  irregulares  evadunt,  et  cum 
semel  cessaverint,  nunquam  iterum  pro¬ 
fluunt. 

Catamenia  in  plagis  terrae  Australibus, 
odto  vel  novem  annorum  spatio  desinere  di¬ 
cuntur  ;  dum  in  regionibus  maxime  frigidis, 
usque  ad  sexagesimum  aetatis  annum  non- 
nunquam  manent. 

% 

In  quibusdam,  menses  temporis  observan- 
tissimi  sunt,  et  mense  exa&o  accurate  re¬ 
deunt  ;  dum  in  aliis  paucos  dies  a  tempore 
menstruali  aberrant. 

In  foeminis  quae  uterum  gerunt,  menses 
etiam  ab  initio  supprimuntur,  et  nutrices 
rarius  his  opportunae  sunt ;  praeter  nutrices 

apud 

apud  Anglos,  quae  eo  mensibus  vix  mirius 
obnoxiae  sunt  #. 

Quantitas  hujus  fluidi,  quavis  vice  effusi, 
e  coeli  et  corporis  statu  maxime  pendet : 
in  fervidioribus  coeli  regionibus,  circa  libram 
quovis  tempore  excernitur  ;  septentrionem 
autem  versus,  vix  duas  uncias  exsuperat. 

In  his  insulis,  quantitas  in  diversis  foemi- 
nis,  et  etiam  in  eadem  foemina  diversis  tem 
poribus,  variat.  In  iis  quae  artem  culinariam 
exercent,  qui  calori  multum  objiciuntur,  et 
quae  abusui  liquorum  spirituosorum  deditae 
sunt,  vel  calidiore  corporis  temperamento  prae¬ 
diti,  menses  uberius  profunduntur.  Plerum¬ 
que  autem  quantitas  in  hac  regione  e  tribus 
ad  sex  uncias  variat :  in  omni  exemplo,  mul¬ 
tum  certe  ex  iis  cuivis  mulieri  propriis,  pen~ 
debit» 

Hoc 


*  Audi  praeleft.  Do£toris  Hamilton,  A.  O,  P, 
in  Acad.  Edin. 

Hoc  fluidum  colore  sanguinem  venosum 
refert :  in  junioribus,  quam  in  aetate  pro- 
vedtis,  tenuior  et  magis  floridus  est. 

Quaedam  foeminae,  virgines  aeque  ac  con- 
nubio  jundtae,  quibus  menses  aegre  fluunt, 
substantiam  membranaceam  un&  interdum 
excernunt  *  :  huic  autem  memorari,  quod  ad 
pathologiam  mensium  potius  spedtat,  a  nostro 
proposito  omninb  alienum  foret. 

Audtores  fide  dignissimi,  puellarum  exempla 
protulerunt,  quae  etiam  ineunte  aetate  men¬ 
strua  passae  sunt  ;  nec  desunt  exempla,  bona 
auctoritate  firmata,  quae  foeminas  quasdam 
mensibus  nunquam  subjedlas  fuisse  docent. 
“  Memorantur  praeterea  foeminae  menstruis 
“  prorsus  immunes  f.”  Fluxum  sanguinis 
e  vagina  quavis  aetate  accidere  posse,  nemi¬ 
nem  latet;  et  sane  cum  talis  fluxus  etiam 

ab 


*  Denman. 
f  Friend. 

ab  utero  longe  ante  consuetum  tempus  pro¬ 
rumpit,  forsan  in  omni  fere  exemplo  mor¬ 
bidus  habendus  est ;  in  plerisque  autem  hu¬ 
jusmodi  exemplis,  e  membrana  vaginae  effun¬ 
ditur,  et  maxime  e  mensium  natura  discre¬ 
pat. 


DE  FONTE  MENSIUM. 

* 

Nemo  est  quin  hoc  fluidum  ex  utero  ori¬ 
ginem  ducere  libere  agnoscat ;  utrum  autem 
ex  arteriis  vel  venis  hujus  visceris  profundi¬ 
tur,  audtores  maxime  dissentiunt. 

Ex  quidam  menstrua  e  quibusdam  recep¬ 
taculis  in  utero  positis,  effundi  contendunt ; 
nil  autem  hujusmodi  unquam  detectum  est, 
nec  forsan  revera  detegi  potest. 

Hunc  fluxum  neque  ab  arteriis  neque  ve¬ 
nis  re6te  provenire,  ex  experimentis  a  Domi- 
po  Hunter  et  aliis  institutis,  compertum  ha¬ 
bemus^ 

bemus  *,  dotibus  enim  e  sanguine  circumfluo 

•  • 

plurimum  dissidet ;  non  enim  cogi  potest : 
hinc  ex  sanguine  differre  videtur,  e6  quod 
substantia  vi  coagulandi  praedita  deficit. 

Menses  ex  arteriis  exhalantibus  in  fundo 
uteri  patulis,  maxime  derivari  videntur  ;  ha^ 
enim  periodis  menstruis  ita  ampliantur,  ut 
tenuiorem  sanguinis  partem  in  uteri  cavum 
effundi  sinant. 


DE  CATAMENIORUM  CAUSIS. 


Cum  medici  olim  in  causis  rerum  perscru¬ 
tandis  maxime  versati  fuere,  eos  haud  levi 
opera  ad  causam  mensium  indagandam  in¬ 
cubuisse  nemini  mirum  erit. 

Aristoteles,  et  ejus  aemuli,  lunam,  sive 
decrescentem  vel  increscentem,  super  huma¬ 
ni  corporis  fluida  summum  imperium  exer¬ 
cere,  haud  secus  ac  maris  cestus  ex  ea  pen- 

B  dent, 

dent,  persuasum  habuerunt :  ad  hanc  autem 
sententiam  improbandam,  nullis  argumentis 
suffultam  verbis  non  opus  erit.  Alia  opinio, 
Galeno  duce,  cui  medicina  tantum  debet, 
in  medium  prolata  est,  et  medici  summi  no¬ 
minis,  ut  Friendius,  Boerhaavius,  &c., 
eandem  sententiam  amplexi  sunt.  Hi  enim 
viri  clarissimi,  menstrua  ex  universa  corporis 
plenitudine  repetunt. 

Quo  minus  autem  in  hanc  opinionem  abe¬ 
amus,  multa  argumenta  satis  valida  fortiter 
obstant. 

imo.  Fceminae  debiles  et  macilentas,  quae 
ne  minima  plethoras  indicia  ostendunt,  haud 
minus  eo  mensibus  opportunas  sunt. 

2do.  Etsi  sanguis  e%  aliis  corporis  partibus 
haud  exigua  copia  detractus  fuerit,  fluxus 
solitus  ex  uteto  nequaquam  impeditur. 


DE  CATAMENIIS. 


II 


3tid.  Signa  molesta  quae  e  mensibus  sup¬ 
pressis  oriuntur,  e  singula  sanguinis  uncia  ex 
utero  ipso  effusa,  quain  e  maxima  ejus  copia 
ex  aliis  partibus  detrada,  multd  magis  levan¬ 
tur. 

4tb.  Parca  admodum  sanguinis  copia,  quae 
quovis  tempore  menstruo  excernitur,  ad  ple¬ 
nitudinem  totius  corporis  vel  inducendam  vel 

tollendam,  parum  conferre  potest. 

% 

Nonnulli,  menses  ex  fermento  quovis,  pen¬ 
dere  posuerunt.  Hocce  fermentum,  alii,  ut 
Democritus,  Bayleus,  &c.,  ad  uterum  ;  et 
alii,  inter  quos  De  Graaf  eminet,  ad  san¬ 
guinem  circumfluum,  relegarunt. 

*»  - 

Haec  autem  opinio  satis  inepta,  mera  con- 
jedura  est,  et  nunc  penitus  obsolevit.  Quis 
enim  fermentum,  vel  in  sanguine  vel  in  utero 
subesse,  unquam  validis  rationibus  probare 
aggressus  est  ? 

Altera  opinio  magis  verisimilis,  et  quae  ho¬ 
die  magis  apud  medicos  invaluit,  hanc  eva¬ 
cuationem  e  plethora  uteri  ipsius  proficisci 
ponit. 

Hujus  doctrinae  fautores,  eam  sequentibus 
argumentis  stabilire  conantur. 

\ 

Cum,  tempore,  quo  pubertas  evenit,  artus 
inferiores  quodammodo  probe  evolvuntur, 
minor  sanguinis  copia  pro  rata  ad  eos  defer¬ 
tur,  quippe  vasa  harum  partium  nunc  magis 
rigida  ulteriorem  distentionem  haud  facile 
patiuntur. 

, :  <  ’  .•  . .  - 

4 

Quoniam  vires  et  capacitas  venarum  ex 
iisdem  arteriarum  dotibus  in  foeminis  maxime 
differunt*;  et  vense  quibus  uterus  suppe¬ 
ditatur  valvulis  carent  y  in  nulla  alia  corporis 

s  •  JK 

parte  sanguis  facilius  conferre  possit,  et  ute¬ 
rus 


#  Winthringhami  Experimenta. 

rus  nuper  solummodb  evolutus  fluidorum 
pressura  facilius  cedit. 

Denique,  qui  hanc  sententiam  tuentur,  ad 
dolores  lumborum,  et  alia  signa  quae  menses 
comitantur,  plenitudinem  uteri  plane  suaden¬ 
tia  provocant. 

H  isce  argumentis,  utcunque  ingeniosis, 
quasdam  rite  forsan  objici  possunt. 

Etsi  enim  consideremus  experimenta  clari 
Winthringhami,  in  corpore  humano  aeque 
ac  in  vilioribus  animalibus  valere,  hoc  forsan 
ad  litem  dirimendam  parum  forsan  conduce¬ 
ret.  Mensibus  enim  obortis,  extremitates  in- 
feriores  rapide  adaugeri  perstant,  et  igitur  re¬ 
nixus  supra  positus  minime  in  causa  esse  po¬ 
test  ut  sanguis  in  utero  congeratur. 

Nonnulli  affirmant,  e  strudlura  venarum 
uteri  regressum  sanguinis  in  iis  ita  impediri, 
ut  sanguis  in  arteriis  accumulari  debet :  haec 

autem 

autem  conjectura  argumentis  parum  validis 
nititur.  Dicitur  quoque  tortuosum  arteria¬ 
rum  uteri  cursum,  sanguinis  congestioni  fa¬ 
vere  ;  si  autem  conjeCturis  indulgere  liceat, 
diversam  hujus  fabricae  rationem  reddere  vo- 

■  i 

lumus. 

StruChira  quoque  uteri  ita  mollis  et  laxa 
habetur,  ut  sanguinem  ex  eo  facile  effundi 
sinat ;  in  virginibus  autem  haec  struChira 
forsan  non  tam  manifesta  est,  ut  aliquid  certe 
exinde  deducere  liceat. 

Nec  multum,  ut  mihi  videtur,  dolore  et 
aliis  in  regione  uteri  signis  fidendum  est, 
quippe  pluribus  in  exemplis  hic  fluxus  nullis 
hujusmodi  malis  comitantibus  profunditur. 

Quidam  medici,  dubia,  quibus  hae  opiniones 
de  causa  mensium  premuntur,  plane  prospi¬ 
cientes,  aliam  de  eorum  natura  sententiam  sa¬ 
tis  ingeniosam  amplexi  sunt ;  menses  enim 
secretionem  esse,  et  uterum  glandulae  munere 

fungi, 

•fungi,  contenderunt.  Hiec  opinio  e  dotibus 
hujus  fluxus,  quae  haud  parum  e  sanguine 
abludunt,  plane  proficiscitur :  hic  autem  mul¬ 
tum  obscuri  adhuc  subest,  nec  sand  haec  sen¬ 
tentia  caeteris  nobis  magis  arridet,  et  pland  in 
eo  haeret,  quod  nullam  omninb  rationem  red¬ 
dit,  quare  menses  statis  intervallis  redeunt. 
Hoc  solummodd  constat,  multa  quae  in  cor¬ 
pore  humano  peraguntur,  statis  periodis  sub¬ 
jici,  quorum  forsan  ratio  atra  caligine  semper 
mersa  latebit. 


DE  USU  MENSIUM. 

Utcunque  variae  fuere  opiniones  quae  de 
causa  hujus  profluvii  proxima  invaluerunt, 
duae  solummodb  obtinent  de  consilio,  quo  in¬ 
stitutum  fuit. 

Prima  sententia  ponit  sanguinem  majori 
copia,  quam  ad  corpus  sustinendum  necessa¬ 
rium  est,  foetui  nutrimentum  praebere,  dum 
fceminae  uterum  gerunt. 


Altera, 

Altera,  menses  uterum  conceptioni  aptum 
reddere  habet. 

Argumenta  quae  primae  sententiae  adver¬ 
santur,  satis  in  promptu  sunt. 

Si  hoc  profluvium  ad  foetum  alendum  dica¬ 
tum  fuerit,  e  primis  graviditatis  mensibus 
gradatim  decedere  debet ;  hoc  enim  tempore 
minoris  sanguinis  copia  ad  foetum  nutriendum 
opus  est,  quam  in  ultimis  mensibus. 

Totus  sanguis  qui  novem  mensium  spatio 
effunditur,  (etiam  in  hisce  terrae  regionibus), 
nutrimentum  foetui  nequaqam  praeberet. 

In  iis  terrae  partibus  ubi  quaedam  foeminae 
semel  solummodo  in  anno  menses  expertae 
sunt,  hoc  fluidum  fetum  minime  sustinere, 
dilucide  patet. 

Altera  autem  opinio  rationi  multo  magis 
consentanea  videtur,  et  sane  non  dubium  est 

quin 

quin  uterus  ex  hac  evacuatione  foecundus  fiat ; 
si  enim  menses  fluere  desinunt,  ad  conceptum 
•nequaquam  valet  :  observatur  quoque  in 
quibusdam  brutis  animantibus,  dum  sestro  ve- 
nereo  exagitantur,  aliquid  glutinosi  ex  or¬ 
ganis  genitalibus  secerni,  quo  mares  addudti 
coeco  impetu  in  venerem  foecundum  ruant : 
hoc  quoque  fluidum  aestate  praesertim  fervida, 
vel  in  regionibus  calidis,  ad  naturam  sanguinis 
nonnunquam  accedere  videtur. 

Ex  fupnk  didtis  satis  patet  catamenia  uteri 
statum  inducere,  quo  ad  concipiendum  aptus 
evadit  *,  et  hinc  brevi  post  solitum  fluxum, 
concubitus  maxime  foecundus  fieri  solet. 


FINIS. 

